
住讜讟讛 诪讟 注"讗 - 驻讬专讜砖 砖讟讬讬谞讝诇抓

砖诪讘讝讘讝讬谉 (讘讜讝讝讬诐, 拽讜专注讬诐) 讚讬谉 讗讘讬讛诐 诇注转讬讚 诇讘讜讗. 砖讗讜诪专讬诐 讛讘谞讬诐 诇驻谞讬讜 讘注转 砖讚谉 讛拽讚讜砖 讘专讜讱 讛讜讗 讗转 讗讘讜转讬讛诐: 专讘讜谞讜 砖诇 注讜诇诐, 诪讗讞专 砖讗转讛 注转讬讚 诇讬驻专注 诪讛谉, 诪讛讗讘讜转 讘注讜诇诐 讛讘讗 注诇 专砖注讜转诐, 讗诐 讻谉 诇诪讛 讛拽讛讬转讛 砖讬谞讬讛诐 讘诐, 砖爪讬注专转诐 讻讘专 讘讞讬讬讛诐, 讘诪讜转诐 砖诇 讛讘谞讬诐? 讜讗诐 讻谉 诪讜转诐 砖诇 讛讘谞讬诐 讛讜讗 讻驻专讛 诇讗讘讜转.


讗 讗诪专 专' 讗讬诇注讗 讘专 讬讘专讻讬讛: 讗诇诪诇讗 转驻诇转讜 砖诇 讚讜讚 砖讛转驻诇诇 注诇 讻讱, 讛讬讜 讻诇 讬砖专讗诇 诪讜讻专讬 专讘讘 (砖讜诪谉), 讻诇讜诪专, 注讜住拽讬诐 讘诪诇讗讻讜转 讘讝讜讬讜转 讘诇讘讚, 砖谞讗诪专: "砖讬转讛 讛' 诪讜专讛 诇讛诐" (转讛诇讬诐 讟, 讻讗), 讻诇讜诪专, 砖讬转谉 讛' 诇讛诐 讻讘讜讚. 讜讗诪专 专' 讗讬诇注讗 讘专 讬讘专讻讬讛: 讗诇诪诇讗 转驻诇转讜 砖诇 讞讘拽讜拽 讛谞讘讬讗 讛讬讜 砖谞讬 转诇诪讬讚讬 讞讻诪讬诐 诪转讻住讬诐 讘讟诇讬转 讗讞转 诪专讜讘 注讜谞讬, 讜注讜住拽讬谉 讻讱 讘转讜专讛, 砖谞讗诪专: "讛' 砖诪注转讬 砖诪注讱 讬专讗转讬 讛' 驻注诇讱 讘拽专讘 砖谞讬诐 讞讬讬讛讜" (讞讘拽讜拽 讙, 讘), 砖"驻注诇讱 (转讜专转讱) 讘拽专讘 砖谞讬诐". 讗诇 转拽专讗 "讘拽专讘 砖谞讬诐" 讗诇讗 "讘拽专讜讘 砖谞讬诐" 讻砖讛讬讗 谞诇诪讚转 注诇 讬讚讬 砖谞讬诐 讛诪转拽专讘讬诐 讬讞讚 讘讻讬住讜讬 讗讞讚, 讜讚讗讙 讞讘拽讜拽 砖诇讗 讬讘讜讗 诪爪讘 讻讝讛, 讜讛转驻诇诇 砖讬讘讟诇 讛拽讚讜砖 讘专讜讱 讛讜讗 讙讝讬专讛 讝讜.


讜讗诪专 专' 讗讬诇注讗 讘专 讬讘专讻讬讛: 砖谞讬 转诇诪讬讚讬 讞讻诪讬诐 讛诪讛诇讻讬谉 讘讚专讱 讜讗讬谉 讘讬谞讬讛谉 讚讘专讬 转讜专讛 讜诪砖讜讞讞讬诐 讘讚讘专讬诐 讗讞专讬诐 鈥� 专讗讜讬谉 诇讬砖专祝 讘讗砖, 砖谞讗诪专 讘讗诇讬讛讜 讜讗诇讬砖注 转诇诪讬讚讜: "讜讬讛讬 讛诪讛 讛诇讻讬诐 讛诇讜讱 讜讚讘专 讜讛谞讛 专讻讘 讗砖 讜住讜住讬 讗砖 讜讬驻专讬讚讜 讘讬谉 砖谞讬讛诐" (诪诇讻讬诐 讘 讘, 讬讗), 讟注诪讗 [讛讟注诐, 讚讜讜拽讗] 诪砖讜诐 讚讗讬讻讗 [砖讬砖] 讚讬讘讜专 讘讬谞讬讛诐, 砖讜讚讗讬 讛讬讛 讝讛 讚讬讘讜专 砖诇 拽讚讜砖讛, 讛讗 诇讬讻讗 [讛专讬 讗诐 诇讗 讛讬讛] 讚讬讘讜专 鈥�/b> 专讗讜讬谉 讛讬讜 诇讬砖专祝 讘专讻讘 讗砖 讝讛.


讜讗诪专 专' 讗讬诇注讗 讘专 讬讘专讻讬讛: 砖谞讬 转诇诪讬讚讬 讞讻诪讬诐 讛讚专讬谉 讘注讬专 讗讞转 讜讗讬谉 谞讜讞讬谉 讝讛 诇讝讛 讘讛诇讻讛 讗诇讗 专讘讬诐 讝讛 注诐 讝讛 鈥� 讗讞讚 诪讛诐 诪转 讜讗讞讚 讙讜诇讛, 砖谞讗诪专: "诇谞住 砖诪讛 专讜爪讞 讗砖专 讬专爪讞 讗转 专注讛讜 讘讘诇讬 讚注转" (讚讘专讬诐 讚, 诪讘), 讜讗讬谉 讚注转 讗诇讗 转讜专讛, 砖谞讗诪专: "谞讚诪讜 注诪讬 诪讘诇讬 讛讚注转" (讛讜砖注 讚, 讜).


讗诪专 专' 讬讛讜讚讛 讘专讬讛 [讘谞讜] 砖诇 专' 讞讬讬讗: 讻诇 转诇诪讬讚 讞讻诐 讛注讜住拽 讘转讜专讛 诪转讜讱 讛讚讞拽 砖诇 注讜谞讬 鈥� 转驻诇转讜 谞砖诪注转, 砖谞讗诪专: "讻讬 注诐 讘爪讬讜谉 讬砖讘 讘讬专讜砖诇  诐 讘讻讜 诇讗 转讘讻讛 讞谞讜谉 讬讞谞讱 诇拽讜诇 讝注拽讱 讻砖诪注转讜 注谞讱" (讬砖注讬讛 诇, 讬讟), 讜讻转讬讘 讘转专讬讛 [讜谞讗诪专 讗讞专讬讜]: "讜谞转谉 诇讻诐 讛' 诇讞诐 爪专 讜诪讬诐 诇讞抓" (讬砖注讬讛 诇, 讻), 诪砖诪注 砖讛讬讜砖讘讬诐 讜注讜住拽讬诐 讘转讜专讛 ("注诐 讘爪讬讜谉 讬砖讘") 讜讗讜讻诇讬诐 诇讞诐 爪专 诪转讞谞谞讬诐 讜讛' 砖讜诪注 诇拽讜诇诐.


专' 讗讘讛讜 讗讜诪专: 转诇诪讬讚 讞讻诐 讻讝讛 诪砖讘讬注讬谉 讗讜转讜 诪讝讬讜 砖讻讬谞讛, 砖谞讗诪专 讘讛诪砖讱: "讜讛讬讜 注讬谞讬讱 专讗讜转 讗转 诪讜专讬讱" (讬砖注讬讛 诇, 讻). 专' 讗讞讗 讘专 讞谞讬谞讗 讗诪专: 讗祝 讗讬谉 讛驻专讙讜讚 (诪住讱 讛诪住转讬专) 砖诇驻谞讬 讛砖讻讬谞讛 谞谞注诇 讘驻谞讬讜, 砖谞讗诪专: "讜诇讗 讬讻谞祝 (讬转讻住讛) 注讜讚 诪讜专讬讱" (讬砖注讬讛 诇, 讻).


讘  讘诪砖谞讛 谞讗诪专 砖 专讘谉 砖诪注讜谉 讘谉 讙诪诇讬讗诇 讗讜诪专 诪砖讜诐 (讘砖诐) 专' 讬讛讜砖注: 诪讬讜诐 砖讞专讘 讘讬转 讛诪拽讚砖 讗讬谉 诇讱 讬讜诐 砖讗讬谉 讘讜 拽诇诇讛. 讗诪专 专讘讗: 讘讻诇 讬讜诐 讜讬讜诐 诪专讜讘讛 拽诇诇转讜 诪砖诇 讞讘讬专讜, 砖谞讗诪专 讘驻专砖转 讛拽诇诇讜转: "讘讘拽专 转讗诪专 诪讬 讬转谉 注专讘 讜讘注专讘 转讗诪专 诪讬 讬转谉 讘拽专" (讚讘专讬诐 讻讞, 住讝), 讜爪专讬讻讬诐 诇讘讗专 讛讬 [讗讬讝讛] 讘拽专 讛讜讗 讝讛? 讗讬诇讬诪讗 [讗诐 转讗诪专] 砖讗讜诪专讬诐 讘注专讘 诪讬 讬转谉 讘拽专 砖诇诪讞专, 诪讬 讬讚注 诪讗讬 讛讜讬 [讛讗诐 讬讜讚注 诪讛 讬讛讬讛] 讘讘讜拽专 砖诇 诪讞专 砖讛讜讗 诪爪驻讛 诇讜? 讗诇讗 讜讚讗讬 讛讻讜讜谞讛 诇讘讜拽专 讚讞诇讬祝 [砖讞诇祝],  砖讘注专讘 讗讜诪专讬诐 诪讬 讬转谉 讗转 讛讘讜拽专 砖讛讬讛, 诪驻谞讬 砖讛注专讘 讻讘专 讙专讜注 讬讜转专 诪谉 讛讘讜拽专.


 讜砖讜讗诇讬诐:  讜讗诇讗 讗诐 讛讻讜诇 驻讜讞转 讜讬讜专讚 讻讱, 注诇诪讗 讗诪讗讬 拽讗 诪拽讬讬诐 [讛注讜诇诐 注诇 诪讛 讛讜讗 诪转拽讬讬诐]? 讜诪砖讬讘讬诐: 讗拽讚讜砖讛 讚住讬讚专讗 [注诇 拽讚讜砖讛 砖讗讜诪专讬诐 注诇 住讚专 讛转驻诇讛] 讘住讜祝 "讜讘讗 诇爪讬讜谉 讙讜讗诇", 砖讗讜诪专讬诐 拽讚讜砖讛 砖诇 讛诪诇讗讻讬诐 讜诪转专讙诪讬诐 讗讜转讛, 讜注诇 "讬讛讗 砖诪讬讛 专讘讗" 砖讗讜诪专讬诐 讗讜转讜 讘住讜祝 讚讘专讬 讗讙讚转讗 [讗讙讚讛], 砖谞讗诪专: "讗专抓 注驻转讛 讻诪讜 讗驻诇 爪诇诪讜转 讜诇讗 住讚专讬诐" (讗讬讜讘 讬, 讻讘), 讛讗 [讛专讬] 讗诐 讬砖 住讚专讬诐 住讚专讬 转驻讬诇讛 讜诇讬诪讜讚 鈥� 转讜驻讬注 诪讗讜驻诇 转爪讗 讛讗专抓 诪谉 讛讗驻讬诇讛.


讙  砖谞讬谞讜 讘诪砖谞讛, 讻讬 诪砖讞专讘 讛诪拽讚砖 诇讗 讬专讚 讟诇 诇讘专讻讛 讜谞讬讟诇 讟注诐 驻讬专讜转 讜讻讜'. 转谞讬讗 [砖谞讜讬讛 讘专讬讬转讗]: 专' 砖诪注讜谉 讘谉 讗诇注讝专 讗讜诪专: 讟讛专讛 砖讘讟诇讛 鈥� 讘讟诇讛 讟注诐 讜专讬讞, 诪注砖专 砖讘讟诇 鈥� 讘讬讟诇 砖讜诪谉 讚讙谉.


诪住讜驻专: 专讘 讛讜谞讗 讗砖讻讞 转讜诪专转讗 讚讞讬谞讜谞讬转讗 [诪爪讗 转诪专讛 专讬讞谞讬转], 砖拽诇讛, 讻专讻讛 讘住讜讚专讬讛 [诇拽讞 讗讜转讛 讜讻专讱 讗讜转讛 讘住讜讚专讜]. 讗转讗 [讘讗] 专讘讛 讘专讬讛 [讘谞讜], 讗诪专 诇讬讛 [诇讜] 讛讘谉: 诪讜专讞讬谞讗 专讬讞讗 讚讞讬谞讜谞讬转讗 [诪专讬讞 讗谞讬 专讬讞 砖诇 转诪专讛 专讬讞谞讬转]. 讗诪专 诇讬讛 [诇讜] 专讘 讛讜谞讗: 讘谞讬, 讟讛专讛 讬砖 讘讱, 诇讗 讘讟诇 诇讙讘讬讱 讛专讬讞. 讬讛讘讛 谞讬讛诇讬讛 [谞转谉 诇讜 讗讜转讛]. 讗讚讛讻讬 讗转讗 [讘讬谞转讬讬诐 讘讗] 讗讘讗 讘专讬讛 [讘谞讜] 砖诇 专讘讛, 砖拽诇讛, 讬讛讘讛 谞讬讛诇讬讛 [诇拽讞 专讘讛 讗转 讛转诪专讛 讜谞转谉 讗讜转讛 诇讜 诇讘谞讜]. 讗诪专 诇讬讛 [诇讜] 专讘 讛讜谞讗 诇专讘讛: 讘谞讬, 砖诪讞转 讗转 诇讘讬 讘讟讛专转讱, 讜讛拽讛讬转讛 讗转 砖讬谞讬 砖谞专讗讛 砖讘谞讱 讞讘讬讘 注诇讬讱 讬讜转专. 讜诪注讬专讬诐: 讛讬讬谞讜 讚讗诪专讬 讗讬谞砖讬 [讝讛讜 砖讗讜诪专讬诐 讗谞砖讬诐] 讘驻转讙诐 注诪诪讬: 专讞诪讬 讚讗讘讗 [讗讛讘转 讛讗讘] 鈥� 讗讘谞讬 [注诇 讛讘谞讬诐 砖诇讜], 专讞诪讬 讚讘谞讬 [讗讛讘转 讛讘谞讬诐] 鈥�/span> 讗讘谞讬 讚讛讜讜 诇讬讛 [注诇 讛讘谞讬诐 砖讬砖 诇讛诐]  讬讜转专 诪讗讛讘转 讗讘讬讛诐.


 诪住讜驻专:  专讘 讗讞讗 讘专 讬注拽讘 讗讬讟驻诇 讘讬讛 [讟讬驻诇 讘讜] 讘专讘 讬注拽讘 讘专 讘专转讬讛 [讘谉 讘转讜] 砖讛讬讛 讬转讜诐. 讻讬 [讻讗砖专] 讙讚诇 讛谞讻讚 讗诪专 诇讬讛 [诇讜] 住讘讜 驻注诐 讗讞转: 讗砖拽讬讬谉 诪讬讗 [讛砖拽讛 讗讜转讬 诪讬诐]. 讗诪专 诇讜: 诇讗讜 讘专讬讱 讗谞讗 [讗讬谉 讗谞讬 讘谞讱] 讜讗讬谉 讗谞讬 诪讞讜讬讬讘 注诇 驻讬 讛讚讬谉 讘讻讘讜讚讱. 讜讗讜诪专讬诐: 讜讛讬讬谞讜 讚讗诪专讬 讗讬谞砖讬 [讜讝讛讜 砖讗讜诪专讬诐 讗谞砖讬诐] 讘驻转讙诪诐: 专讘讬 专讘讬, 讘专 讘专转讱 讗谞讗 [讙讚诇 讙讚诇 讗转 讛谞讻讚, 讜诇讘住讜祝 讬讗诪专 诇讱: 讘谉 讘转讱 讗谞讬] 讜讗讬谞谞讬 讞讬讬讘 诇讚讗讜讙 诇讱.


讚 诪砖谞讛 讘驻讜诇诪讜住 (诪诇讞诪讛) 砖诇 讗住驻住讬讬谞讜住 讙讝专讜 注诇 注讟专讜转 讞转谞讬诐, 砖诇讗 讬转注讟专讜 讛讞转谞讬诐 讘注讟专讜转, 讜注诇 讛讗讬专讜住 (讻诇讬 讝诪专) 砖诇讗 讬谞讙谞讜 讘讜.


讘驻讜诇诪讜住 砖诇 讟讬讟讜住 讙讝专讜 讗讬住讜专 讙诐 注诇 注讟专讜转 讻诇讜转, 讜讙讝专讜 砖诇讗 讬诇诪讚 讗讚诐 讗转 讘谞讜 讬讜讜谞讬转.


讘驻讜诇诪讜住 讛讗讞专讜谉 砖诇 讘专 讻讜讻讘讗 讙讝专讜 砖诇讗 转爪讗 讛讻诇讛 讘讗驻专讬讜谉 讘转讜讱 讛注讬专, 讜专讘讜转讬谞讜 讛转讬专讜 砖转爪讗 讛讻诇讛 讘讗驻专讬讜谉 讘转讜讱 讛注讬专 诪砖讜诐 爪谞讬注讜转.


 讜注讜讚 注诇 讚讘专讬诐 砖讘讟诇讜: 诪砖诪转 专' 诪讗讬专 讘讟诇讜 诪讜砖诇讬 诪砖诇讬诐. 诪砖诪转 讘谉 注讝讗讬 讘讟诇讜 讛砖拽讚谞讬诐. 诪砖诪转 讘谉 讝讜诪讗 讘讟诇讜 讛讚专砖谞讬诐. 诪砖诪转 专' 注拽讬讘讗 讘讟诇 讻讘讜讚 讛转讜专讛. 诪砖诪转 专' 讞谞讬谞讗 讘谉 讚讜住讗 讘讟诇讜 讗谞砖讬 诪注砖讛 (讘注诇讬 诪讜驻转). 诪砖诪转 专' 讬讜住讬 拽讟谞转讗 驻住拽讜 讞住讬讚讬诐. 讜诇诪讛 谞拽专讗 砖诪讜 "拽讟谞转讗" 鈥�/b> 砖讛讬讛 拽讟谞转讗 砖诇 讞住讬讚讬诐, 讻诇讜诪专, 讛讬讛 诪拽讟谞诐 讜讗讞专讜谞讬讛诐 砖诇 讛讞住讬讚讬诐.


诪砖诪转 专' 讬讜讞谞谉 讘谉 讝讻讗讬 讘讟诇 讝讬讜 讛讞讻诪讛. 诪砖诪转 专讘谉 讙诪诇讬讗诇 讛讝拽谉 讘讟诇 讻讘讜讚 讛转讜专讛, 讜诪转讛 讟讛专讛 讜驻专讬砖讜转. 诪砖诪转 专' 讬砖诪注讗诇 讘谉 驻讗讘讬 讘讟诇讛 讝讬讜 讛讻讛讜谞讛. 诪砖诪转 专讘讬 讘讟诇 注谞讜讛 讜讬专讗转 讞讟讗.


讛 讙诪专讗 转谞讜 专讘谞谉 [砖谞讜 讞讻诪讬诐]: 专' 驻谞讞住 讘谉 讬讗讬专 讗讜诪专: 诪砖讞专讘 讘讬转 讛诪拽讚砖 讘讜砖讜 讞讘专讬诐 (转诇诪讬讚讬 讞讻诪讬诐) 讜讘谞讬 讞讜专讬谉 (诪讬讜讞住讬诐), 讜讞驻讜 专讗砖诐, 讜谞讚诇讚诇讜 讗谞砖讬 诪注砖讛, 讜讙讘专讜 讘注诇讬 讝专讜注 讜讘注诇讬 诇砖讜谉, 讜讗讬谉 讚讜专砖 讜讗讬谉 诪讘拽砖 讜讗讬谉 砖讜讗诇 注诇 讬专讗转 砖诪讬诐,


注诇 诪讬 诇谞讜 诇讛砖注谉 鈥�/b> 注诇 讗讘讬谞讜 砖讘砖诪讬诐 讘诇讘讚.


专' 讗诇讬注讝专 讛讙讚讜诇 讗讜诪专: 诪讬讜诐 砖讞专讘 讘讬转 讛诪拽讚砖 讛讬转讛 讬专讬讚转 讛讚讜专讜转; 砖专讜 讞讻讬诪讬讗 诇诪讛讜讬 讻住驻专讬讗 [讛讞诇讜 讛讞讻诪讬诐 诇讛讬讜转 讻诪讜 讛住讜驻专讬诐, 诪诇诪讚讬 转讬谞讜拽讜转], 讜住驻专讬讗 讻讞讝谞讬讗 [讜讛住讜驻专讬诐 讻诪讜 砖诪砖讬诐], 讜讞讝谞讬讗 讻注诪讗 讚讗专注讗 [讜讛讞讝谞讬诐 讻注诪讬 讛讗专抓], 讜注诪讗 讚讗专注讗 [讜注诪讬 讛讗专抓]

